Sentenza tal-Qorti Ġenerali (Is-Seba’ Awla) tat-13 ta’ Mejju 2020 – Talanton vs Il-Kummissjoni

(Kawża T-195/18)

(“Klawżola ta’ arbitraġġ – Is-Seba’ Programm Kwadru għall-Attivitajiet ta’ Riċerka, ta’ Żvilupp Teknoloġiku u ta’ Dimostrazzjoni (2007-2013) – Kuntratt Pocemon – Spejjeż eliġibbli – Rimbors parzjali tas-somom imħallsa – Eżerċizzju abbużiv ta’ drittijiet kuntrattwali – Prinċipju ta’ bona fide – Aspettattivi leġittimi – Oneru tal-prova – Kontrotalba”)

1. Proċedura ġudizzjarja – Kawża mressqa quddiem il-Qorti Ġenerali abbażi ta’ klawżola ta’ arbitraġġ – Ġurisdizzjoni tal-Qorti Ġenerali sabiex tieħu konjizzjoni ta’ kontrotalba – Bażi (Artikoli 256(1) u 272 TFUE) (ara l-punti 41, 42)

2. Proċedura ġudizzjarja – Kawża mressqa quddiem il-Qorti Ġenerali abbażi ta’ klawżola ta’ arbitraġġ – Determinazzjoni tad-dritt applikabbli għall-kuntratt (Artikoli 272 u 340(1) TFUE) (ara l-punti 52 sa 54)

3. Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Proċedura mibdija mill-Kummissjoni għall-irkupru tal-ħlasijiet magħmula –Irkupru tal-krediti tal-Unjoni fir-rigward ta’ terzi – Assenza ta’ preċiżjoni leġiżlattiva – Assenza ta’ preċiżjoni kuntrattwali – Osservanza ta’ terminu raġonevoli – Kriterji ta’ evalwazzjoni (Artikolu 272 TFUE; Regolament tal-Kunsill Nru 1605/2002; Regolament tal-Kummissjoni Nru 2342/2002) (ara l-punti 66 sa 69, 72, 73, 76, 80)

4. Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Ġustifikazzjoni tar-realtà tal-ispejjeż iddikjarati – Proċedura mibdija mill-Kummissjoni għall-irkupru tal-ħlasijiet magħmula – Tqassim tal-oneru tal-prova (Artikolu 272 TFUE; Deċiżjoni tal-Parlament Ewropew u tal-Kunsill Nru 1982/2006) (ara l-punti 121 sa 125)

5. Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Finanzjament li jirrigwarda biss l-ispejjeż effettivament inkorsi – Ġustifikazzjoni tar-realtà tal-ispejjeż iddikjarati – Assenza – Spejjeż ineliġibbli (Artikolu 317 TFUE) (ara l-punti 137, 162, 193, 197)

6. Proċedura ġudizzjarja – Rikors promotur – Rekwiżiti formali – Espożizzjoni sommarja tal-motivi invokati – Motiv mhux sostnut minn argumenti preċiżi – Inammissibbiltà (Statut tal-Qorti tal-Ġustizzja, l-ewwel paragrafu tal-Artikolu 21 u l-ewwel paragrafu tal-Artikolu 53, Regoli tal-Proċedura tal-Qorti Ġenerali, Artikolu 76(d)) (ara l-punt 199)

7. Proċedura ġudizzjarja – Miżuri istruttorji – Perizja – Setgħa diskrezzjonali tal-Qorti Ġenerali (Regoli tal-Proċedura tal-Qorti Ġenerali, Artikoli 88 u 91,(e)) (ara l-punt 234)

Suġġett

Minn naħa, talba bbażata fuq l-Artikolu 272 TFUE u intiża sabiex jiġi kkonstatat li l-ispejjeż li r-rikorrenti ddikjarat fil-kuntest tal-ftehim ta’ sussidju Nru 215952 dwar l-eżekuzzjoni tal-proġett imsemmi “A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases”, konkluż fil-kuntest tas-Seba’ Programm Kwadru għall-Attivitajiet ta’ Riċerka, ta’ Żvilupp Teknoloġiku u ta’ Dimostrazzjoni (2007-2013), kienu eliġibbli u li t-talba, mill-Kummissjoni, għar-rimbors tas-sommom ta’ EUR 481 835.56 u ta’ EUR 29 694.10, fir-rigward tal-imsemmi ftehim ta’ sussidju, kienet tikkostitwixxi ksur tal-obbligi kuntrattwali tagħha, kif ukoll, min-naħa l-oħra, kontrotalba intiża sabiex ir-rikorrenti tiġi kkundannata tħallas is-somma ta’ EUR 481 835.56, miżjuda bl-interessi.

Dispożittiv

1) Ir-rikors huwa miċħud.

2) Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon hija kkundannata tirrimborsa lill-Kummissjoni Ewropea, bħala spejjeż mhux eliġibbli, is-somma ta’ EUR 481 835.56, miżjuda bl-interessi moratorji b’rata ta’ 3.5 % b’effett mis-26 ta’ Frar 2018.

3) Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon hija kkundannata tirrimborsa lill-Kummissjoni Ewropea, bħala kumpens fil-forma ta’ somma f’daqqa, is-somma ta’ EUR 29 694.10, miżjuda bl-interessi moratorji b’rata ta’ 3.5 % b’effett mis-26 ta’ Frar 2018.